Source: https://beta.e-justice.europa.eu/354/HU/small_claims?LUXEMBOURG&member=1
Timestamp: 2019-10-16 17:45:27+00:00

Document:
Határokon átnyúló európai eljárások – Kis értékű követelések
A rendeletben említett határozatok meghozatalára hatáskörrel rendelkező bíróságok a békebíróságok (justices de paix).
A nemzeti honlapra mutató link: http://www.justice.public.lu/fr/annuaire/index.html
A Luxemburgban elfogadott kommunikációs eszköz a postai kézbesítés.
Service d’accueil et d’information juridique (Fogadó- és jogi tájékoztatási szolgálat) – Luxembourg
Service d’accueil et d’information juridique (Fogadó- és jogi tájékoztatási szolgálat) – Diekirch
Európai Fogyasztói Központ EIG (Centre Européen des Consommateurs GIE — „CEC Luxembourg”)
Luxemburgban az eljárási szabályok még nem teszik lehetővé az elektronikus kézbesítést és kommunikációt; a kommunikáció postai úton történik.
Lásd a d) pontot.
Luxemburgban nem kell illetéket fizetni a kis értékű követelések európai eljárását lefolytató bíróság részére.
Az ítélet meghozatalát követően azonban a határozat végrehajtásával kapcsolatban és a pernyertes fél kérésére keletkezik illetékfizetési kötelezettség.
A bírósági végrehajtók díjszabását megállapító, módosított 1991. január 24-i nagyhercegi rendelet alkalmazandó. Ezzel kapcsolatos további információk a Luxemburgi Nagyhercegség Bírósági Végrehajtói Kamarájának – Chambre des huissiers de justice du Grand-Duché du Luxembourg honlapján találhatók: http://www.huissier.lu/ .
A tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1393/2007/EK európai parlamenti és tanácsi rendelet alapján az iratok bírósági végrehajtó (huissier de justice) által történő kézbesítéséért fizetendő rögzített díj 138 EUR.
A díjat a bírósági végrehajtók részére banki átutalással lehet megfizetni.
Amennyiben a követelés összege 2 000 EUR-nál nem magasabb, a békebíróság határozata jogerős. Ez esetben az egyetlen jogorvoslati lehetőség a jogkérdésben benyújtott megsemmisítés iránti kérelem (pourvoi en cassation).
Amennyiben a követelés összege 2 000 EUR-nál magasabb, a békebíróság által első fokon hozott ítélet egésze fellebbezéssel (appel) megtámadható, amelyet a körzeti bíróság (tribunal d’arrondissement) elnökéhez kell benyújtani. A fellebbezést a kérelmező vagy annak ügyvédje által benyújtott kérelemmel lehet benyújtani. A fellebbviteli bíróságok előtt eljárni jogosult ügyvéd (avocat à la cour) általi képviselet nem kötelező. A fellebbezés benyújtásának határideje az ítélet közlésétől számított 40 nap. A bíróság hivatala a feleket legalább nyolc nappal a tárgyalást megelőzően idézi. Ha a felek egy másik uniós tagállamban élnek, ez a határidő az új polgári perrendtartás 167. cikke értelmében a távolságra tekintettel tizenöt nappal meghosszabbodik. A körzeti bíróság elnöke előtti eljárás szóbeli.
A békebíróság jogerős határozataival és a körzeti bíróság elnöke által hozott határozatokkal szemben jogkérdésben lehet fellebbezést benyújtani. A felülvizsgálati kérelmet elbíráló bíróság a Semmítőszék (Cour de Cassation); az eljárás során kötelező az arra jogosult ügyvéd általi képviselet.
Tel.: (352) 803214 -1
Fax: (352) 807119
A felülvizsgálati kérelem elbírálására a határozatot hozó békebíróság vezető bírája vagy annak helyettese rendelkezik hatáskörrel.
A felülvizsgálati kérelmet az alperesnek vagy az alperes meghatalmazott képviselőjének írásban kell benyújtania a határozatot hozó bíróság hivatalához. A fellebbviteli bíróságok előtt eljárni jogosult ügyvéd általi képviselet nem kötelező, a felek megjelenhetnek személyesen, vagy őket az új polgári perrendtartás 106. cikkében felsorolt személyek bármelyike segítheti vagy képviselheti (link: http://www.legilux.public.lu/leg/textescoordonnes/codes/nouveau_code_procedure_civile/PageAccueil.pdf – 21. oldal és az azt követő oldalak).
A bíróság hivatala a feleket legalább nyolc nappal a tárgyalást megelőzően idézi. Az új polgári perrendtartás 103. és 167. cikke értelmében ez a határidő meghosszabbodik, ha a felek lakóhelye vagy szokásos tartózkodási helye nem Luxemburgban van. A békebíróság előtti eljárás szóbeli.
1) Luxemburgban a bírósági ítéleteket a bírósági végrehajtók hajtják végre.
A bírósági végrehajtók elérhetőségére vonatkozó információk a Luxemburgi Nagyhercegség Bírósági Végrehajtói Kamarájának (Chambre des huissiers de justice du Grand-Duché du Luxembourg) honlapján találhatók: http://www.huissier.lu/.
2) A kis értékű követelések európai eljárásának bevezetéséről szóló 861/2007/EK rendelet 23. cikkének alkalmazásában a hatáskörrel rendelkező hatóság a körzeti bíróság elnöke.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság